LV
15.5.2023.
Eiropas Savienības Oficiālais Vēstnesis
C 173/31
Prasība, kas celta 2023. gada 27. februārī – Kargins/Komisija (Lieta T-110/23) (2023/C 173/42) Tiesvedības valoda – angļu Lietas dalībnieki Prasītājs: Rems Kargins (Rīga, Latvija) (pārstāvis: O. Behrends, advokāts) Atbildētāja: Eiropas Komisija Prasījumi Prasītāja prasījumi Vispārējai tiesai ir šādi: — atcelt 2022. gada 12. decembrī datēto un 2022. gada 16. decembrī saņemto Komisijas lēmumu, kas attiecas uz prasītāju un ar ko Komisija noraidīja prasītāja lūgumu par piekļuvi dokumentiem atbilstoši noteikumiem, kuros regulēta publiska piekļuve dokumentiem; — piespriest atbildētājai atlīdzināt prasītāja tiesāšanās izdevumus.
Pamati un galvenie argumenti Prasības pamatošanai prasītājs izvirza sešus pamatus. 1.
Ar pirmo pamatu tiek apgalvots, ka dokumentu saraksts, ko apstrīdētajā lēmumā norādījusi atbildētāja, ir acīmredzami nepilnīgs. 2.
Ar otro pamatu tiek apgalvots, ka atbildētāja ir neleģitīmi aizklājusi nozīmīgas dokumentu daļas. 3.
Ar trešo pamatu tiek apgalvots, ka atbildētāja ir prettiesiski liegusi piekļuvi 14 dokumentiem un ir šādi rīkojusies, pamatojoties uz nepareizu Regulas 1049/2001 (1) 4. panta 2. punkta interpretāciju un piemērošanu attiecībā uz iespējamu kaitējumu tiesvedībai. 4.
Ar ceturto pamatu tiek apgalvots, ka atbildētājas nostāja saistībā ar iespējamām sevišķām sabiedrības interesēm ietver dažas nepilnības, jo atbildētāja citastarp neesot norādījusi nekādu no iepazīšanās ar dokumentiem izrietošu kaitējumu, tā neesot apsvērusi šīs lietas politisko un ekonomisko nozīmīgumu un neesot apsvērusi sabiedrības intereses attiecībā uz iespēju novērtēt atšķirību starp leģitīmu amicus curiae vēstuli un neleģitīmu Komisijas iejaukšanos tiesas spriešanā dalībvalstī, vēršot apelācijas sūdzību izskatošās valsts tiesas uzmanību uz negatīvajām sekām, kas attiecīgajai dalībvalstij varētu rasties, ja zemākās instances tiesas nolēmuma neatcelšanas gadījumā Komisija īstenotu pretpasākumus. 5.
Ar piekto pamatu tiek apgalvots, ka atbildētāja nav devusi prasītājam atļauju piekļūt lietas materiāliem. 6.
Ar sesto pamatu tiek apgalvots – tā kā apstrīdētais lēmums prasītājam tika izsniegts gandrīz gadu pēc tam, kad bija nosūtīts atkārtotais pieteikums, Regulas 1049/2001 8. panta 1. un 2. punktā paredzētie termiņi ir tik klaji pārsniegti, ka tas attiecīgajā brīdī ir uzskatāms par piekļuves atteikumu.
(1)
Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem.
Prasība, kas celta 2023. gada 2. martā – Debreceni Egyetem/Padome (Lieta T-115/23) (2023/C 173/43) Tiesvedības valoda – ungāru Lietas dalībnieki Prasītāja: Debreceni Egyetem (Debrecena, Ungārija) (pārstāvji: J. Rausch un Á.
Papp, advokāti)